**Dôležité informácie týkajúce sa Testovania 9, podávania prihlášok a prijímacieho konania na stredné školy.**

.

Riadny termín celoslovenského testovanie deviatakov - Celoslovenské certifikačné testovanie žiakov 9. ročníka základných škôl (okrem žiakov s mentálnym postihnutím) pod názvom **Testovanie 9–2016** sa v školskom roku 2015/2016 uskutoční 6. 4. 2016 z predmetov matematika, slovenský jazyk aliteratúra.Náhradný termín testovania sa uskutoční 19. 4. 2016.

**Prijímanie na stredné školy**

Čo nás čaká pred prijímacími skúškami?

Žiak 9. ročníka si podáva 2 prihláškyna štúdium na SŠ. Môže si

podať prihlášky na dve rôzne SŠ alebo obidve prihlášky na jednu SŠ na dva rôzne študijné alebo učebné odbory.

Okrem toho si môže žiak podať 2 prihlášky na školu, ktorá si vyžaduje overenie špeciálnych schopností, zručností a talentu(tzv. talentové skúšky). SŠ zverejnia kritériá na prijatie do konca marca, školy s talentovými skúškami do polovice januára.

**Prihlášky na stredné školy**

Prihlášky vyplní výchovný poradca.

V prihláške sú uvedené osobné údaje žiaka, prospech žiaka v 6. –9. ročníku, meno a adresa zákonného zástupcu, adresa SŠ, študijný alebo učebný odbor a termín konania prijímacej skúšky, potvrdenie detského lekára o spôsobilosti žiaka vykonávať zvolený odbor.

Zákonný zástupca žiaka je povinný si údaje na prihláške skontrolovať, aby údaje o žiakovi a adrese zákonného zástupcu boli aktuálne a správne. Potom prihlášku podpíše zákonný

zástupca i žiak. Následne prihlášku potvrdí detský lekár. Podpísanú a potvrdenú prihlášku odovzdá výchovnej poradkyni, ktorá ich predloží riaditeľke školy na podpis.

Následne výchovná poradkyňa odošle prihlášky na stredné školy.

K prihláške je možné doložiť doklad o úspešnej účasti žiaka v predmetovej olympiáde alebo súťaži –umiestnenie najmenej v okresnom kole.

**Termíny odosielania prihlášok na SŠ:**

1. na SŠ s talentovou skúškou najneskôr do 28.2.2016

(zákonný zástupca odovzdá prihlášku najneskôr do 15. 2. 2016)

2. na ostatné SŠ najneskôr do 20.4.2016

(zákonný zástupca odovzdá prihlášku najneskôr do 10.4.2016)

**Prijímacie skúšky**

Prijímacie skúšky pozostávajú zo slovenského jazyka a profilového predmetu (najčastejšie matematiky, ale aj cudzieho jazyka či iného predmetu) alebo z overenia špeciálnych schopností, zručností a talentu (telesná výchova, hudobná výchova, výtvarná výchova...)

**Termíny prijímacích skúšok pre školský rok 2015/2016:**

1.kolo prijímacích skúšok na stredné školy s talentovým a športovým zameraním:

25.3. -15.4.2016

Na ostatné stredné školy:

09.5.2016 a 12.5.2016

Výsledky prijímacích skúšok zverejní SŠ do troch dní odo dňa druhého termínu skúšok.

Voči rozhodnutiu o neprijatí na SŠ sa môže zákonný zástupca odvolať do 5 dní odo dňa jeho doručenia. Odvolanie podáva riaditeľovi strednej školy.

**Zápis na strednú školu**

Prijatému žiakovi doručí stredná škola rozhodnutie o prijatí a zároveň aj spôsob zápisu (dátum, miesto zápisu).

Zápis je vykonaný na strednej škole na základe zápisného lístka, ktorý vydá príslušná základná škola (výchovný poradca).

ZŠ vydáva iba jeden zápisný lístok, ktorý je prenosný – v prípade, že žiak je zapísaný na jednu SŠ, ale následne sa dozvie, že ho prijali aj na druhú SŠ a má o ňu záujem, zápisný lístok si ide vziať naspäť na prvú školu (tým zápis zruší) a zanesie ho na druhú SŠ.

Zápisný lístok vydajú len zákonnému zástupcovi žiaka.

Ak sa žiak nezúčastní zápisu, ponúkne SŠ takto uvoľnené miesto ďalšiemu uchádzačovi v poradí.

**Základné informácie k prijímaniu uchádzačov so základným vzdelaním na denné štúdium stredných škôl pre školský rok 2015/2016**

* do 1. 2. 2016 – SŠ zverejní kritériá prijatia na štúdium a termíny prijímacích skúšok na študijné a učebné odbory, ktoré vyžadujú overenie špeciálnych schopností, zručností alebo talentu
* do 20. 2. 2016 – zákonný zástupca žiaka podáva prihlášku riaditeľovi ZŠ na učebné a študijné odbory, ktoré vyžadujú overenie špeciálnych schopností, zručností alebo talentu (potvrdenú lekárom), do 15.2. 2016 – odovzdať prihlášku výchovnej poradkyni
* 25. 3. –15. 4. 2016 – talentové skúšky na stredné školy
* do 31. 3. 2016 – riaditeľ SŠ zverejní kritériá pre ostatné učebné a študijné odbory. Kritériá príslušnej školy si môžete pozrieť na webových stránkach strednej školy.
* 6. 4. 2016 – Celoplošné testovanie žiakov 9. ročníkov ZŠ.
* do 10. 4. 2016 – zákonný zástupca žiaka podáva riaditeľovi ZŠ prihlášku na ostatné študijné a učebné odbory (potvrdenú lekárom)
* 19.4. 2016 – Náhradný termín testovania žiakov 9. ročníkov ZŠ
* do 20.4.2016 - riaditeľ ZŠ zašle prihlášky žiakov na SŠ
* do 31.apríla 2016 – NUCEM dodá výsledky Celoslovenského testovania žiakov deviatych ročníkov ZŠ do ŠVS Michalovce, ktoré obratom dodá výstup do jednotlivých ŠVS.
* 9. 5. 2016 – 1. kolo prijímacích skúšok –1. termín
* 12. 5. 2016 – 1. kolo prijímacích skúšok –2. termín
* 21. 6. 2016 –2. kolo prijímacích skúšok

• presné termíny pre prevzatie vytlačených prihlášok (na podpis a potvrdenie lekárom) a zápisných lístkov budú oznámené neskôr prostredníctvom triednych učiteľov

• vyplnenú prihlášku a zápisný lístok je povinný prevziať osobne zákonný zástupca žiaka; prevzatie zápisného lístka potvrdzuje zákonný zástupca žiaka svojím podpisom

 Výchovná poradkyňa : PaedDr. Slávka Mihoková